ประกาศกระทรวงสาธารณสุขประกาศกระทรวงสาธารณสุข(ฉบับที่ ๑๓)พ.ศ. ๒๕๕๐เรื่อง หลักเกณฑ์ วิธีการและเงื่อนไขการแสดงฉลากรูปภาพและข้อความคำเตือนถึงพิษภัยของบุหรี่ซิการ์ตามพระราชบัญญัติควบคุมผลิตภัณฑ์ยาสูบพ.ศ. ๒๕๓๕[๑] โดยที่เป็นการสมควรให้มีการแสดงฉลากรูปภาพและข้อความคำเตือนถึงพิษภัยของบุหรี่ซิการ์อาศัยอำนาจตามความในมาตรา๑๒ แห่งพระราชบัญญัติควบคุมผลิตภัณฑ์ยาสูบ พ.ศ. ๒๕๓๕รัฐมนตรีว่าการกระทรวงสาธารณสุขจึงออกประกาศไว้ ดังต่อไปนี้ข้อ ๑การแสดงฉลากรูปภาพและข้อความคำเตือนถึงพิษภัยของบุหรี่ซิการ์ให้ได้รับการยกเว้นไม่ต้องปฏิบัติตามประกาศกระทรวงสาธารณสุข (ฉบับที่ ๑๑) พ.ศ.๒๕๔๙ เรื่อง หลักเกณฑ์ วิธีการ และเงื่อนไขการแสดงภาพและข้อความคำเตือนถึงพิษภัยวันเดือนปีที่ผลิต แหล่งผลิตและการขายได้เฉพาะในราชอาณาจักรไทยในฉลากของบุหรี่ซิกาแรต และบุหรี่ซิการ์ตามพระราชบัญญัติควบคุมผลิตภัณฑ์ยาสูบ พ.ศ. ๒๕๓๕ ลงวันที่ ๒๔ สิงหาคม พ.ศ. ๒๕๔๙และให้ปฏิบัติ ตามประกาศฉบับนี้ข้อ ๒บุหรี่ซิการ์ที่ผลิตหรือนำเข้าในราชอาณาจักรต้องจัดให้มีการแสดงฉลากรูปภาพและข้อความคำเตือนถึงพิษภัยของบุหรี่ซิการ์โดยจัดทำเป็นรูปภาพ ๔ สีฉลากรูปภาพและข้อความคำเตือนถึงพิษภัยของบุหรี่ซิการ์ตามวรรคหนึ่ง ต้องเป็นฉลากรูปภาพและข้อความคำเตือนถึงพิษภัยของบุหรี่ซิการ์ ๕แบบคละกันไปตามลำดับ โดยมีฉลากรูปภาพและข้อความคำเตือนถึงพิษภัยของบุหรี่ซิการ์ในอัตรา ๑ แบบ ต่อ ๕๐ ภาชนะบรรจุบุหรี่ซิการ์ฉลากรูปภาพและข้อความคำเตือนถึงพิษภัยของบุหรี่ซิการ์ทั้ง ๕ แบบให้เป็นไปตามต้นแบบฉลากรูปภาพและข้อความคำเตือนถึงพิษภัยของบุหรี่ซิการ์ท้ายประกาศกระทรวงดังต่อไปนี้แบบที่๑ รูปภาพประกอบคำเตือน สูบแล้วปากเหม็นกลิ่นบุหรี่แบบที่๒ รูปภาพประกอบคำเตือน ควันบุหรี่ทำให้เกิดมะเร็งปอดแบบที่๓ รูปภาพประกอบคำเตือน ควันบุหรี่นำชีวิตสู่ความตายแบบที่๔ รูปภาพประกอบคำเตือน สูบแล้วเป็นมะเร็งช่องปากแบบที่๕ รูปภาพประกอบคำเตือน สูบแล้วเป็นมะเร็งกล่องเสียงในการดำเนินการจัดทำฉลากรูปภาพและข้อความคำเตือนถึงพิษภัยของบุหรี่ซิการ์ผู้ผลิตหรือผู้นำเข้าบุหรี่ซิการ์ ต้องจัดทำจากต้นแบบซีดีที่จัดให้โดยกรมควบคุมโรคกระทรวงสาธารณสุขเท่านั้นทั้งนี้รูปแบบและตำแหน่งของฉลากรูปภาพและข้อความคำเตือนถึงพิษภัยของบุหรี่ซิการ์ต้องเป็นไปตามที่ปรากฏในต้นแบบแต่ขนาดสามารถปรับได้ตามความเหมาะสมโดยสัดส่วนแนวตั้งกับแนวนอนไม่เปลี่ยนแปลงความในวรรคหนึ่งวรรคสอง วรรคสาม และวรรคสี่ ไม่ใช้บังคับกับวัสดุใสไม่มีสีที่ใช้หุ้มห่อภาชนะบรรจุบุหรี่ซิการ์ซึ่งสามารถมองเห็นฉลากรูปภาพและข้อความคำเตือนถึงพิษภัยของบุหรี่ซิการ์บนภาชนะบรรจุบุหรี่ซิการ์อย่างชัดเจนข้อ ๓การแสดงฉลากรูปภาพและข้อความคำเตือนถึงพิษภัยของบุหรี่ซิการ์บนภาชนะบรรจุบุหรี่ซิการ์ตามข้อ ๒ จะต้องดำเนินการ ดังนี้(๑) กรณีภาชนะบรรจุบุหรี่ซิการ์ทรงสี่เหลี่ยมและมีขนาดพื้นที่ทุกด้านรวมกันทั้งหมดไม่เกิน ๓๕๐ ตารางเซนติเมตรฉลากรูปภาพและข้อความคำเตือนถึงพิษภัยของบุหรี่ซิการ์ต้องมีขนาดพื้นที่ไม่น้อยกว่าร้อยละ๕๐ ของด้านที่มีพื้นที่มากที่สุดของภาชนะบรรจุบุหรี่ซิการ์ทั้งสองด้าน(๒) กรณีภาชนะบรรจุบุหรี่ซิการ์ทรงสี่เหลี่ยมและมีขนาดพื้นที่ทุกด้านรวมกันทั้งหมดเกินกว่า ๓๕๐ ตารางเซนติเมตรฉลากรูปภาพและข้อความคำเตือนถึงพิษภัยของบุหรี่ซิการ์ ต้องมีขนาดพื้นที่ไม่น้อยกว่าร้อยละ๕๐ ของด้านที่มีพื้นที่มากที่สุดของภาชนะบรรจุบุหรี่ซิการ์ทั้งสองด้านในกรณีที่ด้านที่มีพื้นที่มากที่สุดด้านหนึ่งโดยสภาพเป็นด้านล่างของภาชนะบรรจุบุหรี่ซิการ์ให้แสดงฉลากรูปภาพและข้อความคำเตือนถึงพิษภัยของบุหรี่ซิการ์ในด้านที่มีขนาดพื้นที่รองลงมาแทนได้หากด้านที่มีขนาดพื้นที่รองลงมาโดยสภาพเป็นด้านหน้าและด้านหลัง ให้แสดงฉลากรูปภาพและข้อความคำเตือนถึงพิษภัยของบุหรี่ซิการ์ไว้ที่ด้านหน้าเท่านั้น(๓) กรณีภาชนะบรรจุบุหรี่ซิการ์รูปทรงอย่างอื่น นอกเหนือจาก (๑) และ (๒)ฉลากรูปภาพและข้อความคำเตือนถึงพิษภัยของบุหรี่ซิการ์ต้องมีขนาดพื้นที่ไม่น้อยกว่าร้อยละ ๓๐ของพื้นที่ทั้งหมดของภาชนะบรรจุบุหรี่ซิการ์การแสดงฉลากรูปภาพและข้อความคำเตือนถึงพิษภัยของบุหรี่ซิการ์ให้แสดงฉลาก๑ รูปต่อด้านเป็นหลัก หากมีปัญหาเกี่ยวกับการปฏิบัติหรือดำเนินการให้ปฏิบัติตามข้อ ๗ ของประกาศฉบับนี้ทั้งนี้การแสดงฉลากรูปภาพและข้อความคำเตือนถึงพิษภัยของบุหรี่ซิการ์ตามวรรคหนึ่งและวรรคสองจะต้องอยู่ในบริเวณเดียวกันและต่อเนื่องติดกันทั้งสามารถเห็นและสื่อความหมายได้อย่างชัดเจนข้อ ๔การแสดงฉลากรูปภาพและข้อความคำเตือนถึงพิษภัยของบุหรี่ซิการ์ ให้จัดพิมพ์บนภาชนะบรรจุบุหรี่ซิการ์หรือพิมพ์บนวัสดุอื่นใดปิดทับบนภาชนะบรรจุบุหรี่ซิการ์ในลักษณะติดอยู่อย่างถาวรและไม่สามารถทำให้หลุดลอกหรือทำลายได้โดยง่ายข้อ ๕บุหรี่ซิการ์ ที่ผลิตหรือนำเข้ามาในราชอาณาจักรตั้งแต่ประกาศฉบับนี้มีผลใช้บังคับให้ได้รับการยกเว้นไม่ต้องแสดงฉลากรูปภาพและข้อความคำเตือนถึงพิษภัยของบุหรี่ซิการ์ตามประกาศฉบับนี้ทั้งนี้ต้องไม่เกิน ๖๐ วันนับแต่วันที่ประกาศนี้มีผลใช้บังคับบุหรี่ซิการ์ที่ผลิตหรือนำเข้ามาในราชอาณาจักรก่อนประกาศฉบับนี้มีผลใช้บังคับให้ได้รับการยกเว้นไม่ต้องแสดงฉลากรูปภาพและข้อความคำเตือนถึงพิษภัยของบุหรี่ซิการ์ตามประกาศฉบับนี้ทั้งนี้ต้องไม่เกิน ๑๘๐ วันนับแต่วันที่ประกาศนี้มีผลใช้บังคับข้อ ๖บุหรี่ซิการ์ ที่ผลิตหรือนำเข้าเพื่อจำหน่ายนอกราชอาณาจักรหรือผลิตหรือนำเข้า เพื่อเป็นตัวอย่างในการทดสอบ วิเคราะห์ หรือวิจัยโดยมีรายละเอียดในการผลิตหรือนำเข้าเพื่อการ ดังกล่าวอย่างชัดเจนไม่ต้องปฏิบัติตามประกาศฉบับนี้ข้อ ๗ในกรณีมีปัญหาเกี่ยวกับการปฏิบัติ หรือดำเนินการตามประกาศฉบับนี้ให้อธิบดีกรมควบคุมโรคเป็นผู้วินิจฉัยชี้ขาดทั้งนี้ตั้งแต่วันที่ ๒๘ มีนาคม พ.ศ. ๒๕๕๐ เป็นต้นไปประกาศ ณ วันที่ ๒๗กุมภาพันธ์ พ.ศ. ๒๕๕๐มงคล ณ สงขลารัฐมนตรีว่าการกระทรวงสาธารณสุข[เอกสารแนบท้าย]๑.ต้นแบบฉลากรูปภาพและข้อความคำเตือนถึงพิษภัยของบุหรี่ซิการ์ท้ายประกาศกระทรวงสาธารณสุขฉบับ ๑๓ พ.ศ. ๒๕๕๐(ดูข้อมูลจากภาพกฎหมาย)โสรศ/ผู้จัดทำ๒๙ มีนาคม ๒๕๕๐ก้องเกียรติ/ผู้จัดทำ๙ เมษายน ๒๕๕๒[๑] ราชกิจจานุเบกษาเล่ม ๑๒๔/ตอนพิเศษ ๓๒ ง/หน้า ๓/๒๐ มีนาคม ๒๕๕๐